b"\n_START_ARTICLE_\nAnnett Louisan\n_START_SECTION_\nBiografia\n_START_PARAGRAPH_\nLouisan va n\xc3\xa9ixer en abril del 1977 a Sax\xc3\xb2nia-Anhalt en temps de l'ex Rep\xc3\xbablica Democr\xc3\xa0tica Alemanya (RDA), on va tindre les primeres experi\xc3\xa8ncies amb la m\xc3\xbasica, participant en un cor escolar. Despr\xc3\xa9s de la reunificaci\xc3\xb3 alemanya, emigr\xc3\xa0 amb la seua mare a Hamburg on comen\xc3\xa7\xc3\xa0 una carrera universit\xc3\xa0ria a l'Escola Superior de Belles Arts, que finan\xc3\xa7ava amb el seu treball com a int\xc3\xa9rpret d'estudi. Amb el temps, la carrera musical va guanyar import\xc3\xa0ncia i els estudis universitaris van passar a un segon terme. Des de desembre de 2004 est\xc3\xa0 casada amb Gazi Isikatli.\n_START_SECTION_\nM\xc3\xbasica\n_START_PARAGRAPH_\nAnnett Louisan \xc3\xa9s una de les poques int\xc3\xa8rprets alemanyes que, emprant m\xc3\xbasica popular, han aconseguit triomfar a la m\xc3\xbasica Pop. Responsable d'aquest \xc3\xa8xit \xc3\xa9s, en companyia de la interpretaci\xc3\xb3 de Louisan, les lletres de Frank Ramond, aix\xc3\xad com les composicions musicals de Hardy Kayser i Matthias Ha\xc3\x9f._NEWLINE_Les seues lletres aborden temes de la societat moderna, per\xc3\xb2 sempre pren especial rellev\xc3\xa0ncia el rol de la dona i la seua pr\xc3\xb2pia visi\xc3\xb3, una tema fortament polititzat. Es tracta de textos complexos que sovint busquen provocar, ja que estan carregats d'ambival\xc3\xa8ncies, tant en la lletra com en la interpretaci\xc3\xb3._NEWLINE_En l'\xc3\xa0mbit musical, el seu estil defuig de la m\xc3\xbasica Pop convencional i es dirigeix m\xc3\xa9s cap a la tradici\xc3\xb3 de la Chanson francesa i alemanya, especialment a partir del seu segon treball. M\xc3\xbasica de vals, tangos i ritmes de Bossa-Nova apareixen sovint a les seues can\xc3\xa7ons."